ПРОТОКОЛ № 27
от заседанието на Комисия по правни и институционални въпроси 
към Пленума на Висшия съдебен съвет, проведено на 18 юли 2016 г.

Днес, 18 юли 2016 г., понеделник от 11.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА - отсъства
					МИХАИЛ КОЖАРЕВ
					КАРОЛИНА НЕДЕЛЧЕВА - отсъства
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Запитване от председателя на Окръжен съд гр. Русе относно размера на допълнителното месечно възнаграждение за придобит трудов стаж и професионален опит.

- Доклад от Саша Харитонова – директор на дирекция „Правна“ относно решение № 2321/06.04.2015 г. по адм. дело № 10332/2014 г. по описа на Административен съд – София – град, оставено в сила с решение №7525/22.06.2016 г. по адм. дело № 6930/2015 г. по описа на Върховния административен съд.

- Решение № 8802/13.07.2016 г. по адм. дело № 3754/2014 г. по описа на Върховния административен съд.

Д Н Е В Е Н   Р Е Д:

1. ОТНОСНО: Обобщена информация за първото шестмесечие на 2016 г. относно образуването, движението и приключването на досъдебните производства, наблюдавани от Европейската комисия и Европейската служба за борба с измамите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение обобщената информация за първото шестмесечие на 2016 г. относно образуването, движението и приключването на досъдебните производства, наблюдавани от Европейската комисия и Европейската служба за борба с измамите.
1.2. Възлага на дирекция „Международна дейност“ да докладва за следващото заседание на комисията дейността на Висшия съдебен съвет в работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес“.

2. ОТНОСНО: Писмо от Министерство на правосъдието относно информацията за напредъка на България по показателите на Механизма за сътрудничество и оценка за периода април-юни 2016 г., която е предоставена на Европейската комисия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение информацията за напредъка на България по показателите на Механизма за сътрудничество и оценка за периода април-юни 2016 г., която е предоставена на Европейската комисия.
2.2. Информацията за напредъка на България по показателите на Механизма за сътрудничество и оценка за периода април-юни 2016 г., която е предоставена на Европейската комисия да се включи като работен материал в заседанието на Пленума на Висшия съдебен съвет, насрочено за 21.07.2016 г.

3. ОТНОСНО: Писмо от Министерство на правосъдието относно проект на Закон за изменение и допълнение на Наказателния кодекс и свързаните с него документи. /отложена точка от заседание проведено на 11.07.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Предлага на Пленума на Висшия съдебен съвет да СЪГЛАСУВА проекта на Закон за изменение и допълнение на Наказателния кодекс.
3.2. Внася предложението за разглеждане на заседание на Пленума на Висшия съдебен съвет, насрочено за 21.07.2016 г.

4. ОТНОСНО: Препис от искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, както и препис от определението на съда от 2 юни 2016 г. по конституционно дело № 6/2016 г. /отложена точка от заседание проведено на 11.07.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема становище по искането на Върховния касационен съд за установяване на противоконституционност на чл. 166, ал. 3 от Закона за съдебната власт.
4.2. Предлага на Пленума на Висшия съдебен съвет да ПРИЕМЕ  становище по искането на Върховния касационен съд за установяване на противоконституционност на чл. 166, ал. 3 от Закона за съдебната власт.
4.3. Предлага на Пленума на Висшия съдебен съвет да ИЗПРАТИ  становището по конституционно дело № 6/2016 г. на Конституционния съд.
4.4. Внася предложението за разглеждане на заседание на Пленума на Висшия съдебен съвет, насрочено за 21.07.2016 г.

5. ОТНОСНО: Писмо от заместник – министър председателя по координация на европейските политики и институционалните въпроси и министър на образованието и науката относно Отчета за изпълнението на Националната стратегия за превенция и противодействие на корупцията в Република България (2015-2020) за периода октомври 2015 г. – април 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Приема за запознаване Отчета за изпълнението на Националната стратегия за превенция и противодействие на корупцията в Република България (2015-2020) за периода октомври 2015 г. – април 2016 г.

6. ОТНОСНО: Решение на Комисия „Бюджет и финанси“ относно запитване на председателя на Районен съд гр. Ивайловград за върнати изпълнителни листове за съдебни вземания с изтекъл 10-годишен срок, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Отлага разглеждането на т. 6 за следващо заседание.

7. ОТНОСНО: Запитване от председателя на Окръжен съд гр. Русе относно размера на допълнителното месечно възнаграждение за придобит трудов стаж и професионален опит.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Няма съмнение, че длъжността „държавен съдебен изпълнител“ е длъжност извън орган на съдебната власт, но в същото време попада в хипотезата на т. 2.3.2. от решението на ВСС по протокол № 25 от 18.07.2007 г., поради което размера на допълнителното месечно възнаграждение за придобит трудов стаж и професионален опит, следва да е 1,5% от индивидуалната работна заплата на лицето.
Поставеният въпрос следва да се реши от председателя на Окръжен съд гр. Русе съгласно разпоредбите на Кодекса на труда, Наредбата за структурата и организацията на работната заплата, в качеството му на административен ръководител - председател и правомощията, които има съгласно чл. 86 от Закона за съдебната власт.

8. ОТНОСНО: Доклад от Саша Харитонова – директор на дирекция „Правна“ относно решение № 2321/06.04.2015 г. по адм. дело № 10332/2014 г. по описа на Административен съд – София – град, оставено в сила с решение №7525/22.06.2016 г. по адм. дело № 6930/2015 г. по описа на Върховния административен съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Изпраща преписката по т. 8 на главния секретар на Висшия съдебен съвет за изпълнение решение №7525/22.06.2016 г. по адм. дело № 6930/2015 г. по описа на Върховния административен съд.

9. ОТНОСНО: Решение № 8802/13.07.2016 г. по адм. дело № 3754/2014 г. по описа на Върховния административен съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Предлага на Пленума на Висшия съдебен съвет да вземе следното решение:
1. Да не се обжалва решение № 8802/13.07.2016 г. на Върховния административен съд, постановено по Адм. д. № 3754/2014 г., с което е отменен приетия от ВСС на основание чл. 342, ал. 1 от ЗСВ Правилник за администрацията в съдилищата;
2. След влизане в сила на решение № 8802/13.07.2016 г. на ВАС да се започне производство по приемане на ПАС, при спазване на даденото в мотивите на решението тълкуване на закона.

ПРЕДСЕДАТЕЛ
НА КОМИСИЯТА:		/П/     
                          ЮЛИАНА КОЛЕВА